  Майя Бывальцева Удмуртиысь Йӧскалык лыдӟиськоннилэсь выльдэм юртсэ 2020-тӥ арын усьтыны малпало. Со сярысь туннэ, 31-тӥ коньывуонэ, журналистъёслы вераз элькунысь лулчеберетъя но туризмъя министр Владимир Соловьёв. Солэн кылъёсызъя, ужъёсты 2019-тӥ арын кутскозы. Вуоно ар кутсконын лэсьтӥськон радлык выльысь учкемын луоз, элькунысь Йӧскалык лыдӟиськоннилэсь выльдэм ужъюртсэ 2020-тӥ арын арын коньывуонэ ми мед сётомы ни Владимир Соловьёв, Удмуртиысь лулчеберетъя но туризмъя министр Йӧскалык лыдӟетъюртэз быдэсак выльдон понна федерал коньдэтысь нырысетӥ араз 178 миллион манет висъяны чаклало, элькун коньдэтысь валче вылысь уксё сётӥзы ке. Собере арлы быдэ 100 миллион манет котыр висъяны малпало, но быдэстэм ужъёслы йылпумъянъёсъя коньдонлэн быдӟалаез вошъяськоз. Со уксёен юртлэсь азьзэ выльдыны но ватсэт пуктыны чаклало. Пусъём, лыдӟиськоннилэсь юртсэ возёнлы али арлы быдэ 1 миллион манет пала кошке. Со юртлэн пушказ пичи ке но шуныт возьыны, липет вылысьтыз лымыез но йӧэз куяны мынэ. Юртэз утялтытэк возьысал ке, сое выльдыны ӧй луысал ни. Тодэ вайытом, Йӧскалык лыдӟиськоннилэсь юртэз кышкыттэмлыкъя куронъёслы уг тупа ни вал, соин ик 2011-тӥ арын сое ворсазы. Фондъёссэ карысь кӧня ке юртъёсы интыязы. Таяз арын тулыспалэ лыдӟиськонниез быдэсак выльдонъя ӵектосэз «Россиысь Главгосэкспертиза» федерал ужъюртлэн Кузонысь ёзэтэз умоен лыдъяз.   Тегъёс: Лулчеберет Ижкар Удмуртия тупатъянужъёс ВладимирСоловьёв Йӧскалыклыдӟетъюрт  